text: La CUP convoca les bases aquest proper dissabte
  05 juny 2020 05:05
  Valoraran l'estat de la negociació dels pressupostos amb Junts pel Sí
  10-11-2016Critic
  El Secretariat Nacional de la CUP ha convocat per a aquest dissabte a Artés un consell polític amb la finalitat de valorar amb la militància l'estat de les negociacions que mantenen amb JxSí sobre els Pressupostos de la Generalitat i que «estan avançades» però sense un document tancat.
  En un comunicat ahir, la CUP va explicar que les reunions amb la Conselleria d'Economia continuen i «hi ha diverses propostes sobre la taula amb punts de trobada i diferències en alguns aspectes».
  La CUP insisteix a reclamar al Govern que presideix Carles Puigdemont «passos clars per revertir retallades, redistribuir la riquesa i donar passos ferms cap a la ruptura», en referència a la independència de Catalunya.
  La formació justifica la convocatòria d'aquest consell polític perquè les bases segueixin valorant el moment polític, els avanços i la situació general del Procés.
  La CUP recorda que des de fa dos mesos ha convocat dos consells polítics al mes, un més del que és habitual, amb la finalitat d'assegurar la participació de la militància en la presa de decisions.